CELEX: C2007/223/34
Language: sk
Date: 2007-09-22 00:00:00
Title: Vec F-20/07: Žaloba podaná 27. júna 2007 – Marcuccio/Komisia

22.9.2007   
            
            
               SK
            
            
               Úradný vestník Európskej únie
            
            
               C 223/19
            
         Žaloba podaná 27. júna 2007 – Marcuccio/Komisia
   (Vec F-20/07)
   (2007/C 223/34)
   Jazyk konania: taliančina
   Účastníci konania
   
      Žalobca: Luigi Marcuccio (Tricase, Taliansko) (v zastúpení: G. Cipressa, advokát)
   
      Žalovaná: Komisia Európskych spoločenstiev
   Návrhy žalobcu
   
               —
            
            
               zrušiť v rozsahu, v akom je to nevyhnutné, rozhodnutie o zamietnutí žiadosti z 31. marca 2006 a zaslanej 4. apríla 2006 v časti, v ktorej sa uvedené rozhodnutie týka oneskorenej žiadosti žalobcu, aby sa pri vymeriavaní a následnom priznaní náhrady vzťahujúcej sa na vyšetrenie uskutočnené 28. septembra 2005 uplatnil bod 4 článku XV prílohy I Pravidiel týkajúcich sa nemocenského poistenia pre úradníkov Európskych spoločenstiev (ďalej tiež „Pravidlá“),
            
         
               —
            
            
               zrušiť rozhodnutie, ktorým sa zamieta žiadosť z 31. marca 2006,
            
         
               —
            
            
               zrušiť v rozsahu, v akom je to nevyhnutné, vyúčtovanie č. 58, zoznam č. 30001052 z 24. mája 2006,
            
         
               —
            
            
               zrušiť v rozsahu, v akom je to nevyhnutné, správu ADMIN.B.2/MB/nb D(06) 27556 z 30. novembra 2006, obsahujúcu inter alia rozhodnutie menovacieho orgánu v reakcii na sťažnosť zo 7. augusta 2006 a majúcu v podstate rovnaký predmet ako táto žaloba,
            
         
               —
            
            
               zaviazať žalovanú, aby žalobcovi zaplatila náhradu príspevku do výšky 100 % liečebných nákladov, ktorých náhradu žiada od Spoločného režimu na základe žiadosti z 31. marca 2006, rozdiel medzi sumou 720,45 eur zaplatenou žalobcom a sumou 396,36 eur, ktorá sa mu nahradila, alebo nižšiu sumu, ktorú bude Súd považovať za oprávnenú a spravodlivú z tohto titulu, zvýšiť úroky od 8. apríla 2006 vo výške 10 % ročne a s ročnou kapitalizáciou alebo vo výške s kapitalizáciou a so splatnosťou, ktorú bude Súd považovať za spravodlivú,
            
         
               —
            
            
               zaviazať žalovanú v rozsahu, v akom je to nevyhnutné, aby zaplatila žalobcovi dlžnú sumu v zmysle bodu 4 článku XV prílohy I Pravidiel vo vzťahu k vyšetreniu vykonanému 28. septembra 2005, zvýšiť tieto úroky od 4. apríla 2006 vo výške 10 % ročne a s ročnou kapitalizáciou alebo vo výške s kapitalizáciou a so splatnosťou, ktorú bude Súd považovať za spravodlivú,
            
         
               —
            
            
               zaviazať žalovanú na náhradu trov konania.
            
         Žalobné dôvody a hlavné tvrdenia
   Žaloba je podaná vzhľadom na odmietnutie žalovanej nahradiť žalobcovi príspevok do výšky 100 % liečebných nákladov, ktoré mu vznikli, a uplatniť pri vymeriavaní náhrady vo vzťahu k lekárskemu vyšetreniu z 28. septembra 2005 bod 4 článku XV prílohy I Pravidiel týkajúcich sa nemocenského poistenia pre úradníkov Európskych spoločenstiev.
   Žalobca uvádza na podporu svojej argumentácie tri žalobné dôvody:
   
               1.
            
            
               absolútny nedostatok odôvodnenia, ako aj absolútny nedostatok šetrenia, nakoľko neuvádza, prečo vôbec žalovaná zamieta žiadosť žalobcu;
            
         
               2.
            
            
               zjavne nesprávne právne posúdenie, pretože patologický stav žalobcu je porovnateľný so situáciami v zmysle článku 72 služobného poriadku úradníkov, právo na náhradu liečebných nákladov do výšky 100 %;
            
         
               3.
            
            
               porušenie povinnosti starostlivosti a správneho úradného postupu, keďže žalovaná opomenula zohľadniť vyúčtovanie úrokov žalobcu a dopustila sa mnohých súvisiacich nezákonných aktov.